hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu en hu hu hu hu hu hu ja hu ja hu ja hu en hu hu hu hu hu hu en en es es es es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Idén is különleges filmkínálattal várja a nézőket az Európai Art Mozi Nap
Írta: MoziNéző | 2017,okt,10 | Filmes események, Filmhírek | 0 |
Premier előtti vetítésekkel és fesztiválkedvenc művészfilmekkel érkezik október 15-én a 2. Európai Art Mozi Nap, amelyet 34 ország több mint ezer mozijában rendeznek meg. A nemzetközi kezdeményezéshez országszerte 26 magyar művészmozi is csatlakozott, a hazai kínálatot négy friss, díjnyertes európai film mellett három magyar alkotás színesíti.
„Európa mozizni megy!” – szól az idén második alkalommal megrendezésre kerülő Európai Art Mozi Nap szlogenje, amely az európai film sokféleségét és a művészmozi, mint kulturális tér fontosságát hivatott népszerűsíteni. Az Art Mozik Nemzetközi Szövetsége (CICAE) és az Europa Cinemas által október 15-ére meghirdetett nemzetközi eseményhez 34 ország több mint 1000 mozija csatlakozott, köztük az Art Mozi Egyesület tagságából 26 magyarországi művészmozi is.
Európai Art Mozi Nap – A nemzetközi esemény trailere (magyar felirattal)
Ezen a napon a résztvevő mozik Európa-szerte változatos filmes programokkal várják a közönséget. Hazánkban négy új európai koprodukcióból és három magyar alkotásból áll a filmkínálat, az eseményhez csatlakozott 8 budapesti és országszerte 18 további művészmozi ezekből válogatva alakította ki október 15-i műsorát. Látható lesz a provokáció nagymesterének tartott Ruben Östlund Cannes-ban Arany Pálmát nyert alkotása, a svéd-német-francia-dán koprodukcióban készült A négyzet és a film cannes-i vetélytársa is, Michael Haneke Happy End című drámája Isabelle Huppert-el a főszerepben. Premier előtt vetítik a holland rendezőzseni, Martin Koolhoven zsigerig ható western-thrillerét, a Megtorlást, Mészáros Márta várva várt új filmjét, az Aurora Borealis – Északi fényt és az előző filmjével a Berlinale ifjúsági filmdíjat, a Kristály Medvét elnyert Arild Andersen érzékeny és elgondolkodtató családi drámáját az örökbefogadásról, Az igazi törődést. A friss filmek mellett egy magyar filmklasszikus és egy nyáron bemutatott magyar családi animáció adja az esemény teljes hazai filmkínálatát: a legendás rendező, Fábri Zoltán születésének 100. évfordulója alkalmából újra mozikba kerül a Magyar Nemzeti Filmalap – Filmarchívum Igazgatóság által digitálisan restaurált A Pál utcai fiúk – az Uránia Nemzeti Filmszínházban centenáriumi Fábri-kiállítást és pódiumbeszélgetést is szerveznek – valamint látható lesz az elmúlt évek legeredetibb magyar mesekönyvéből készült Egy kupac kufli is.
A 2. Európai Art Mozi Nap magyarországi vetítéssorozata a Nemzeti Kulturális Alap támogatásával, az Art Mozi Egyesület szervezésében valósul meg. Részletes filmismertetők, vetítési helyszínek és időpontok az Art Mozi Egyesület honlapján, a http://artmoziegyesulet.hu  címen olvashatók.
Előző Eszeveszett esküvő (Le sens de la fête) 2017
Következő Happy end (2017)
Veszett kutya: Mad Max
Beyoncé a Zöld királynője
Parajelenségek 4 – magyar feliratos előzetes
Daniel Radcliffe már nem akar varázsolni
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Elegant Themes által tervezett | Powered by WordPress